ఇసాక్ అసిమోవ్ రచించిన నవలల ఆధారంగా తెరకెక్కించబడింది
నిజానికి, నువ్వు కదా ఉండాల్సింది.
పాడ్ లో ఉండాల్సింది నువ్వు, ఆమె కాదు.
పాడ్ లో ఆమెని ఎందుకు పెట్టావు? ఆమెని ఎందుకు పెట్టావు?
ఒకరి మీద పిచ్చి అభిమానం ప్రమాదకరం. ద్వితీయ ఫౌండేషన్...
తను నీతో మాట్లాడదు కదా?
నువ్వు తనని నమ్ముతావు కదా. చివరి పజిల్ ని పరిష్కరించింది తనే.
చివరి పజిల్ ని తనే పరిష్కరించింది.
ప్రతీకారం తీర్చుకోలేని వారి కోసమే దేవుడు మందు సృష్టించాడు.
నీ అద్భుతమైన ప్లాన్ నచ్చనివారికి ఆయుధంగా దేవుడు కత్తిని సృష్టించాడు.
నా దగ్గర ఒక ప్లాన్ ఉంది.
నీ అమూల్యమైన ప్లాన్ ని నువ్వు మార్చి ఉండేవాడివి కాదు, హారి. అబద్ధాలు చెప్పకు.
నువ్వు నాకు చెప్పి ఉంటే, ప్లాన్ ని మార్చి ఉండేవాడివే కాదు.
అవును, కానీ రేడియంట్ ఒక్కో వ్యక్తి చేసే చర్యలను
ముందే ఊహించలేదు, వారి చర్యలను పసిగట్టలేదు.
అది నా తప్పు కాదు. నా తప్పే కాదు.
అసలు నీకేమీ తెలీదు.
నువ్వు నాయకుడిగా ఉండాలనుకుంటున్నావా! నీకేం తెలుసని ఉండాలనుకుంటున్నావు!
మొండి పిల్లాడిలా ప్రవర్తిస్తున్నావు నువ్వు.
నీ అద్భుతమైన ప్లాన్ ని జనాలకు చెప్పి ఉంటే,
వాళ్లు నీకు సాయపడి ఉండేవాళ్లేమో.
రేవన్ లో నాకు ఏం జరిగిందో చూశావు కదా.
పాత సామెత ఒకటి ఉంది.
ఎవరైనా విజయం సాధించగలరు, కానీ పిచ్చివాళ్లు మాత్రమే గొప్పవాళ్లు కాగలరు.
ఏదో జరుగుతోంది.
నా పేరు శాల్వార్ హార్డిన్.
నేను నీ కూతురిని.
నాకు పిల్లలు లేరే.
నీ పేరు గాల్ డోర్నికే కదా?
అయితే మీ అండాన్ని
మీరు విరాళంగా ఇచ్చారు, అది మీకు గుర్తుందో లేదో మరి.
దేవుడా.
అప్పుడు నేను సైరోస్లీప్ లో ఉన్నాను, నాకు...
హా, నేను కూడా.
మనిద్దరమూ సైరోస్లీప్ చేసేసి ఇలా భవిష్యత్తులోకి వచ్చేసినట్టున్నాం.
నీ వయస్సెంత? శారీరకపరంగా చెప్పు.
నీ కంటే ఎక్కువే ఉంటుంది.
శాల్వార్ హార్డిన్.
- మారి హార్డిన్. - ఆమె కడుపులోనే నేను పెరిగాను.
నన్ను తనే పెంచింది.
కానీ నాకు అన్నీ నీ గుణాలే వచ్చినట్టున్నాయి.
అంటే, నేను కొన్ని విషయాలు తెలిసిపోతుంటాయి.
అంటే, నిన్ను కలవడానికి నేనిక్కడికి వస్తానని ముందే తెలుసు నాకు.
నువ్వు కూడా ఇక్కడికి నాకోసమే వచ్చావా? నీకు కూడా ఏదైనా స్వరం వినిపించడం కానీ...
అదేం లేదు.
సారీ. మనం కొత్తగా ప్రారంభిద్దాం.
సరే.
మరి నిన్నేమని పిలవాలి? "అమ్మ" అంటే కాస్త విడ్డూరంగా ఉన్నట్టు అనిపిస్తోంది.
ప్రస్తుతానికి గాల్ అని పిలువులే.
అయితే, నీ గురించి చెప్పు, గాల్.
బుగ్గలపై నీకు ఆ మచ్చలు ఎలా వచ్చాయి?
నా తండ్రి రేయిచ్ గురించి చెప్పు.
మన పైనున్న ఆ రింగులు ఎలా వచ్చాయి?
నాకు మొత్తం చెప్పు.
నీళ్లు పైకొచ్చే కొద్దీ, భూభాగాలు కనుమరుగు అయిపోతుంటాయి.
సినాక్స్ విషయంలో జరిగింది అదే, అలాగే సామ్రాజ్యం విషయంలో కూడా అదే జరిగింది.
ట్రాంటార్
రోజు రోజుకీ, కాలం గడిచే కొద్దీ,
సామ్రాజ్యంలోని అంచు భాగాలలో ఉన్న గ్రహాలను తొలి ఫౌండేషన్ తన ఆధీనంలోకి తెచ్చుకోసాగింది.
సామ్రాజ్యం క్రమక్రమంగా కుచించుకుపోయింది.
ఇంకా గట్టిగా, మహారాజా!
- ప్లీజ్. - అవేమీ వద్దు. నీ గొంతు వినిపించు చాలు.
అలాగే, మహారాజా.
మహారాజ అని పిలవకు.
క్లియాన్. క్లియాన్.
అంతే.
ఇంకాసేపట్లో అయిపోతుంది. హా.
అలాగే.
కళ్లు తెరిచి నన్ను చూడు, క్లియాన్.
నా అదృశ్య కవచాన్ని ఛేదించగల సీన్ మీకు లేదు...
క్లియాన్.
డెమెర్జల్.
మహారాజు ఎడమ భుజానికి బ్లాస్టర్ షాట్ తగిలింది,
అది లోపలికి చొచ్చుకువెళ్లింది.
మాలిక్యులర్ బ్లేడ్ ద్వారా ఒక నానోటాక్సిన్ శరీరంలోకి పంపించబడింది.
పన్నెండు సెకన్లలో మెదడు పని చేయని స్థితికి వెళ్లిపోతుంది. అది ఇలా ఇవ్వు.
మహారాజు కోలుకుంటాడు. అతడిని కంటికి రెప్పలా చూసుకోండి.
అతను అడిగితే, నేను బాగు అవ్వడానికి సమయం కావాలని చెప్పండి.
మళ్లీ నువ్వేనా!
హారి?
3డీ వస్తువు. 2డీ నీడ. తెలివి గల పిల్లోడివే.
తెలివా?
ఆ పుస్తకాన్ని నేను డబ్బులిచ్చి కొన్నా.
3డీ నీడ. 4డీ వస్తువు.
4డీ స్పేస్.
యానా?
బంగారం.
కానీ నువ్వు ఎప్పుడో చనిపోయావు కదా.
నువ్వు కూడా చనిపోయావు కదా.
నిన్ను చాలా మిస్ అయ్యాను.
యానా, మన గెలాక్సీ నాశనమవ్వబోతోంది.
భవిష్యత్తును ఏదో నాశనం చేస్తోంది.
బహుశా దాన్ని నేను సరిచేయాలేమో.
నాకు నీ సాయం కావాలి.
బంగారం, నువ్వు కల కాకుంటే చాలా బాగుండేది.
నీకు చికాకు తెప్పించడానికి కాసింత వెన్నలని పట్టుకొచ్చి ఉండేవాడిని.
నీలో చాలా అనుమానాలు ఉన్నాయి.
నేను నిజమైన మనిషినే.
నిరూపించు.
అలా ఎందుకు అనుకుంటున్నానో నన్నే చెప్పమంటావా!
మొదటి అంచనాను బట్టి రెండవ స్టేట్ మెంట్ ని ఊహిద్దాం.
దశల వారీగా.
ఒకటి, రెండు, మూడు.
నిరూపించేశా.
నువ్వు యానావి కాదు. నా బంగారం గురించి నాకు తెలుసు.
అసలు ఎవరు నువ్వు?
నువ్వు మాట్లాడే విధానాన్ని బట్టీ చూస్తే, నాకు...
నీకు పనంటే ఇష్టం కదా.
నువ్వే కనిపెట్టి చెప్పు మరి.
నీ జ్ఞానానికి పదును పెట్టు.
శాల్వార్!
శాల్వార్.
నీటిలో ఏం చేస్తున్నావు? మునిగి చచ్చిపోయావేమో అనుకున్నా.
నువ్వు నీట మునిగి చనిపోయావేమో అని నేననుకున్నా.
నేను చాలా త్వరగా లేచా.
నేను ఎక్కడ ఉన్నా కానీ, అక్కడి పరిసరాల పహారా కాయడం నాకు అలవాటు.
అందుకని నీ పడవని తీసుకొని వెళ్లి చేపలు పట్టుకు వచ్చా.
ఇక్కడ చేపలు, నన్ను పట్టుకోండమ్మా అంటున్నాయి.
మన్నించు.
కంగారుపడిపోయా.
అప్పుడప్పుడు నాకు కలలు వస్తుంటాయి.
జరగబోయేవాటి గురించి.
కలల్లో జరగబోయేది వస్తుందా నీకు?
నాకు భవిష్యత్తు తెలుస్తుంది అనుకుంటా.
అది భలే గమ్మత్తుగా ఉందే, ఎందుకంటే నాకు కలల్లో గతం కనిపిస్తుంది.
నీ గతం.
మనిద్దరిలోనూ ఆ గుణం ఉన్నట్టుంది.
ఇద్దరికీ సరిగ్గా నిద్ర పట్టదు.
మనిద్దరమూ అనుభవించేది ఒకటే కాదు.
అవును.
అయితే కామన్ గా ఏదీ లేదన్నమాట.
అది తప్ప.
దాన్ని ఇంకా నువ్వెందుకు యాక్టివేట్ చేయాలి?
నా దగ్గర సరైన సాధనాలు లేవు.
నా సిక్త్ సెన్స్ గురించి చెప్పా కదా, గుర్తుందా?
- ఎవరైనా అబద్ధమాడితే నాకు తెలిసిపోతుంది. - నేను అబద్ధం చెప్పట్లేదు.
కానీ నా నాణెం నువ్వు అబద్ధం చెప్తున్నావు అంటోంది.
టర్మినస్ నుండి
ఫౌండేషన్ ని వెలివేసి 173 ఏళ్లు అయింది.
సినాక్స్ లో జరిగినట్టుగానే, అన్నిచోట్లా ప్రమాదాలు పెరగసాగాయి.
ఫౌండేషన్ విస్తరించసాగింది,
కానీ అది ప్రమాదంలా పరిణమించింది.
మరి ఆ ప్రమాదం గురించి సామ్రాజ్యానికి తెలియడానికి ఎంత సమయం పడుతుంది?
అంత ఎక్కువ సమయమేమీ పట్టలేదు.
వార్డెన్. ఆ సైరన్ నేను ఎప్పూడూ వినలేదు.
అది చివరిసారిగా మోగి 138 ఏళ్లు అయింది.
సైరన్ మోగడానికి కారణం, వాల్ట్.
వార్డెన్, నాకు అనిపించేది నిజమంటావా?
శూన్య క్షేత్రం పరిధి తగ్గుతోంది, డైరెక్టర్.
ఇంకొన్ని సెకన్లి ఆగితే, ఆరాంగా ముందుకు వెళ్లవచ్చు.
సెల్డన్ మళ్లీ వస్తానని చెప్పాడు, కానీ నేను బతికి ఉండగా అతడిని చూస్తానని అస్సలు అనుకోలేదు.
ఇప్పుడు అతను రాలేదు. నాతో రా.
ఇరవై నిమిషాలు అయింది. ఇంకా తలుపు తెరుచుకోలేదు.
- సెల్డన్ కూడా రాలేదు. ఇప్పుడే రాడేమో. - ఇప్పుడే రాడేమో అంటే?
ప్రాఫెట్ మనకి సన్నద్దం అవ్వడానికి సమయం ఇస్తున్నాడు అనుకుంటా.
- దేనికి సన్నద్ధం అవ్వడానికి? - సామ్రాజ్యంతో యుద్ధానికి.
ఇంకా మనం నిర్మాణ దశలోనే ఉన్నాం.
ఇది చాలా పెద్ద యుద్ధమైతే కనుక...
యుద్ధం అనేది జరిగి తీరుతుందని సెల్డన్ అన్నాడు.
యుద్ధం ఎప్పుడో జరిగి ఉండాల్సిందని మనకి తెలుసు కదా.
వార్డెన్.
బ్రిగేడియర్, ఇంకా సన్నద్ధం అవ్వాల్సిన అవసరం ఉందని సైన్యానికి ఎప్పుడూ అనిపిస్తూనే ఉంటుంది.
కానీ సెల్డన్ ఏ వార్త తీసుకొచ్చినా దానికి మనం సిద్ధంగానే ఉన్నాం అనుకుంటా.
ఆ తీసుకొచ్చేదేదో త్వరగా తెస్తే బాగుంటుందని నా అభిప్రాయం.
నన్ను అడిగితే, హారి సెల్డన్ ఎప్పుడూ చిత్రంగానే ఉండేవాడు.
ఏ ప్రశ్నలు అడగాలి, ఏ ప్రశ్నలు అడగకూడదు అనే విచక్షణ అతనికి రాక ముందు నుండే
ఈ విపత్తు సంభవించనుందని ఆయన గ్రహించాడు.
అతని ఆలోచనలు విచిత్రమైన సమాధానాలను అతని ముందు ఉంచినప్పుడు,
వాటిని అతను తోసిపుచ్చలేదు.
ఎవరు నువ్వు? యానాలా నా దగ్గరికి ఎందుకు వచ్చావు?
నువ్వు చాలాకాలం ఒంటరిగా గడిపావు. నువ్వు నమ్మే వ్యక్తి నీకు కనిపిస్తే బాగుంటుంది కదా అని.
నమ్మకం కలిగించడం అనేది విచారణ చేసేవారు ఉపయోగించే పద్ధతి,
జీవిత భాగస్వామి పద్ధతి కాదు.
ఇంకా నువ్వు మాట్లాడే విధానం తేడాగా ఉంది.
"నేను ఒంటరిగా ఉన్నా..." ఆ తర్వాత ఏదో ఉంటుంది,
- "పదాల లయబద్ధమైన అమరిక..." - పదాల లయబద్ధమైన అమరిక.
ఏంటది? అది ఎవరు అన్న మాట?
నన్ను హింసించిన గాల్ డోర్నిక్ అన్న మాట అది.
తను చాలా కాలం క్రితం అన్న మాట అది.
ఆలోచించు, హారి.
తన మాటలు కవితల్లా ఉన్నాయి.
ప్రతీ వాక్యంలో రెండుసార్లు ఒత్తి పలుకుతోంది, ఒకసారి ఒత్తి పలకట్లేదు.
ఒక వాక్యంలో తొమ్మిది అచ్చులు ఉంటున్నాయి.
ఆ ప్రతిభ చాలా తక్కువ మంది కవులకు ఉంటుంది.
కానీ ఆ ప్రతిభ ఉన్న కవి, అలాగే గణితశాస్త్రంలో నిష్ణాతురాలు నాకు ఒకరు తెలుసు.
కాలె.
'నైన్త్ ప్రూఫ్ ఆఫ్ ఫోల్డింగ్'కి రచయిత ఆమె.
బాగా చెప్పావు. మరి ఇప్పుడు నువ్వు ఎక్కడ ఉన్నావో తెలిసిందా?
ఒకప్పుడు జైల్లో గడిపా, ఇప్పుడు ఇంకో జైల్లో గడుపుతున్నాను.
నీ విధానాలను ఉపయోగించి నేను రూపొందించిన, యానా ఉన్న ప్రదేశంలో నేను ఉన్నాను.
అంటే, నేను ప్రైమ్ రేడియంట్ లో ఉన్నాను.
హారి సెల్డన్ ని ఇందులో బంధించాను.
కానీ నేను చివరిగా హారిని, టర్మినస్ లో ఉండే వాల్ట్ లోకి వెళ్తుండగా చూశానే.
టర్మినస్ కి అతను నాయకత్వం వహించకుండా వదిలేస్తాడని నాకు అస్సలు తెలీదు.
అయితే అతను అతని రెండవ స్వరూపాన్ని కూడా సృష్టించుకొని ఉంటాడు,
ఎందుకంటే, నేను అతడిని ఒక డేటా స్టోరేజ్ పరికరంలో ఉంచి
ఇక్కడికి తీసుకువచ్చాను.
- అయితే ఇప్పుడు ఇద్దరు హ్యారిస్ లు ఉన్నారా? - హా, అవును.
నిన్న రాత్రి నువ్వు నిద్రపోతున్నప్పుడు, అతడిని ప్రైమ్ రేడియంట్ లోకి బదిలీ చేశాను.
- ఎందుకు? - ఎందుకంటే, నేను అతడిని నమ్మట్లేదు కాబట్టి.
కానీ ఫౌండేషనుని నిర్మించింది హారియే కదా. అతని ప్లాన్ కూడా పని చేస్తూనే ఉంది కదా.
ప్లాన్ కోసం హారి ఎవరినైనా బలి చేస్తాడు, శాల్వార్.
చూడు, నాకు అతని గురించి తెలిసినంతగా నీకు తెలీదు. అతను...
అతను ఎప్పుడూ కూడా ఏదీ పూర్తిగా చెప్పడు.
ప్లాన్ అంతటినీ, మానవజాతిన భవిష్యత్తును
అతను... దీనిలో లాక్ చేసి పెట్టాడు.
నాకేం అనిపిస్తోందో తెలుసా?
నీకు భయం ఉండేది హారి మీద కాదనుకుంటా.
ప్లాన్ మీదే అనుకుంటా.
నీ పీడకలలన్నీ దాని మీదే అయ్యుండవచ్చు.
మనం 138 ఏళ్లుగా నిద్రావస్థలోనే ఉన్నాం కదా?
ఈపాటికే ఆ వినాశానం జరిగిపోయి ఉండవచ్చు కూడా.
ఇంకా గెలాక్సీ పరిస్థితి ఏంటో తెలుసుకోవాలనుంది నాకు.
ఇది ఎలా పని చేస్తుందో చూపించు.
చేతులతో కొన్ని చేయాల్సి ఉంటుంది.
మొదట ఒకసారి ఇలా తట్టి, ఇలా అనాలి.
అంత దారుణంగా ఉందా?
ఈ నోడ్ కనిపిస్తోందా?
అది తొలి విపత్తును సూచిస్తోంది.
నువ్వు పరిష్కరించడంలో సాయపడ్డావు కదా, అదే.
ఇప్పుడు మనం 138 ఏళ్ళు దాటుకొని ప్రస్తుత సమయానికి వస్తున్నాం.
అది ఇంకో విపత్తా?
అది రెండవ విపత్తు. త్వరలోనే అది ముంచుకురానుంది.
- మొదటి విపత్తును తప్పించుకున్నాంగా. - నీ వల్లనే తప్పించుకున్నాం.
నిజానికి దాన్ని పరిష్కరించి ఉండాల్సింది నేను, కానీ నేను అక్కడ లేను, అదీగాక విషయం ఏంటంటే,
ఈ విపత్తు మొదటిదాని కన్నా పెద్దది.
చూడు.
నాకు అర్థం కావట్లేదు.
నిజానికి, మానవ జాతి అంతా నీలి రంగు గీతలో పయనించాల్సి ఉంది.
హారి అంచనా ప్రకారం జరగాల్సిన భవిష్యత్తు అదే.
కానీ గత విపత్తు తర్వాత ఏం జరిగిందో ఎరుపు గీత చూపుతోంది.
మానవ జాతి పయనాన్ని అన్నమాట.
- ప్లాన్ గాడి తప్పుతోందా? - అవును.
దాన్ని చూడు. మూడవ విపత్తు అనవచ్చు దాన్ని.
అది కీలక మలుపు.
దాన్ని మనం అంతం చేయలేకపోతే,
ఆ తర్వాత నాల్గవది వస్తుంది, ఆ తర్వాత అయిదవది, అలా లెక్కే ఉండదు.
దానికి మనం ఇప్పట్నుంచే సన్నద్ధం కావాలి,
లేదంటే హారి ఊహించి చెప్పిన చీకటి యుగం ఇంకా ఎక్కువ కాలమే ఉంటుంది కానీ తక్కువ కాలం ఉండదు.
ఎక్కువ కాలమంటే ఎంత కాలం?
దానికి అంతే ఉండకపోవచ్చు.
- అతడిని ఏం చేస్తున్నారు? - మహారాజు మత్తు మందు ఇవ్వవద్దు అన్నారు.
ఈ డాక్టర్లు నాకు మత్తు ఇస్తానంటే, నేను గంగిరెద్దులా తలాడించాలా...
నాలా ఇంకొకరిని సృష్టిస్తారేమో, ఆ రిస్క్ తీసుకోవాలా!
ఇప్పటికే ఒకసారి ఆ ప్రయత్నం జరిగింది. అబ్బా.
నువ్వు కూడా ఆ ప్రయత్నం చేశావు!
ఇది నా పనే అని నువ్వు ఎలా అనుకుంటున్నావు!
సంబంధం. పెళ్లి. అవి నీకు ఇష్టం లేదు!
- పని అయిందా? - అయింది, మహారాజా, కానీ మీరు నిజంగానే వి...
ఇంకోసారి "విశ్రాంతి" అన్నావంటే, నిన్ను చంపేస్తా.
నన్ను పైకి లేపు.
ఎవరైనా ఏదైనా గుడ్డ తెచ్చివ్వండయ్యా బాబూ, నగ్నంగా ఎంత సేపు ఉండాలి!
- మహారాజా. - ఈ పని చేసింది ఎవరు, షాడో మాస్టర్?
- బ్లైండ్ ఏంజెల్స్. - ఏంజెల్స్?
బాబోయ్. వాళ్లు పురాణ పాత్రలనే అనుకున్నానే నేను.
రహస్య శిక్షణ, అత్యంత రహస్య కార్యచరణ.
వాళ్లు నోరు విప్పే రకం కాదు.
అయితే, వీళ్లు ఎవరి నిర్లక్యాన్ని అయినా తమకు అనుకూలంగా మార్చుకున్నారా,
లేదా ఎవరైనా సాయపడ్డారా?
వీళ్లలో ఒకరు పనివారు తిరిగే మార్గంలో వచ్చారు.
మహారాజా, నేను...
ఇక్కడున్న ప్రతి షాడోమాస్టరుని విచారణ చేయండి.
మా ఇద్దరికీ ఏకాంతం ఇవ్వండి.
ఇవాళ నేను చాలా భయపడిపోయాను.
మనమేమీ భయానికి అతీతులం కాదు కదా.
పదమూడవ క్లియాన్ కూడా భయపడ్డాడు.
నాకు చావాలని అనిపించలేదు.
వేరే పగటి రాజును పుట్టిస్తారని, అలా చేశారని ఎవరికి కూడా తెలీదని నాకు తెలుసు.
కానీ ఆ పదునైన కత్తి నా మెడలోకి దిగి ఉంటే,
నేను ఖచ్చితంగా చచ్చి ఉండేవాడిని.
అందుకు కారణం మార్చబడిన జన్యువు అనుకుంటా.
నా ఆత్మ వేరు అని నాకు అనిపిస్తోంది.
అలా నీకు అనిపించడం లేదా?
పిల్లలు కలగడం వలన మనం అమరులం అయిపోం.
దాని అర్థం మనం అమరులం కాదు అనే.
పిల్లలు మన స్థానాన్ని భర్తీ చేస్తారు.
పిల్లలు ఉండేది అందుకే కదా?
ఒకవేళ మనకి పిల్లలు కలిగితే, మనం మరణించిన రోజున...
మనకి నూకలన్నీ చెల్లిపోయినట్టే.
నువ్వు అంతమైపోయినట్టే.
కానీ ప్రస్తుతం సోదరులైన మన మధ్య ఉండేది, అంత కన్నా గొప్పది.
అవును. అదేంటంటే...
లేదు, లేదు. నీతో మనస్ఫూర్తిగా నాకు అనిపించింది చెప్దామనుకున్నా.
నువ్వూ, రాత్రి సోదరుడు మాట్లాడేటప్పుడు ఆచితూచి చాలా జాగ్రత్తగా మాట్లాడుతున్నాడు.
నిజాయితీగా ఉన్న విషయం చెప్పినందుకు థ్యాంక్యూ. ఇలా రా.
నిన్నూ, రాత్రి సోదరుడిని స్వతంత్ర నాడీ తనిఖీకి పంపిస్తున్నా.
ఏంటి?
మీ జ్ఞాపకాలని వారు జల్లెడ పడతారు.
జ్ఞాపకాల నిధిని తనిఖీ చేస్తారు.
- ఇది మా పని అనుకుంటున్నావా? - మామూలుగా అయితే, అనుకోను.
కానీ నా పెళ్లి విషయంలో మీరిద్దరూ చాలా కలవరపడుతున్నారు.
మేమేమీ దాచట్లేదు.
మంచిది.
నువ్వు బాగానే ఉన్నావా?
నాకేమీ కాదు, మహారాజా. ప్రస్తుతం నా విచక్షణ అంతా అస్తవ్యస్తంగా ఉంది.
- మరి మీరు బాగానే ఉన్నారా? - బాగానే ఉన్నా, కాకపోతే...
మనం చేసేది,
అది సరైన పనే కదా?
స్వచ్ఛమైన ప్రేమతో ఇచ్చే కానుక ఏదైనా సరైనదే అవుతుంది.
నాకు కాస్త ఏకాంతాన్ని ఇవ్వగలరా?
హా, తప్పకుండా.
నేను ట్రాంటార్ నుండి వచ్చేసిన సమయంలోనే ఆ రింగుల నిర్మాణం మొదలైంది.
సంకేతాలన్నీ స్పష్టంగా కనిపిస్తున్నాయి,
పాము బుస కొడితే ఎలా ఉంటుందో అలా అవి ఉన్నాయని అంటున్నారు.
శక్తికి, బెదిరింపుకు సంకేతం.
నిజమా?
కానీ పాములు భయపడినప్పుడు బుసకొడతాయని విన్నానే నేను.
వాళ్లు మిమ్మల్ని చూసి భయపడాల్సిందేలే.
డెమెర్జల్ తో పడక పంచుకుంటున్నావే?
మొదటి క్లియాన్, ఆమెతో ఆ భోగాన్ని అనుభవించాడుగా, మరి అదే నేను చేస్తే ఏమైంది?
మొదటి కారణం ఏంటంటే, ఆమె నిన్ను పెంచింది.
రెండవది, దాన్ని అధికార దుర్వినియోగం అంటారు.
కంగారు పడిపోకు,
ఆమెకి బాగానే సుఖాలు అందుతున్నాయి.
అసలు మొదలుపెట్టిందే తను.
ఏదేమైనా, తను అక్కడ ఉండటం మంచిదైంది.
వాళ్లు నా పడక గదిలోకే వచ్చేయగలిగారు, సోదరా.
ఇంకా దారుణమైన విషయం ఏంటంటే, నా అదృశ్య కవచం ఏమీ చేయలేకపోయింది.
ఎవరో దాన్ని నిర్వీర్యం చేశారు.
బయట సంస్థ చేత విచారణ చేయించు.
అంతర్గత భద్రత వాళ్లు చవటలైనా అయ్యుండాలి, లేదా ఇందులో వారికి పాత్ర అయినా ఉండుండాలి.
కానీ అన్ని కోణాల్లో దర్యాప్తు చేయించు.
- నువ్వు నిర్దోషివని చెప్పకనే చెప్తున్నావుగా. - హా.
కాలం గడిచే కొద్దీ, విదేశీయులకి మనకి మరింత దూరం పెరిగిపోతోంది. మనకి దగ్గరైన వారు కూడా దూరమవుతున్నారు.
వాళ్లు నీ అతిథులే కదా. నువ్వేమంటావు!
ముందే వచ్చిన రాణిగారి బృందం నేను అనుకున్నదాని కన్నా చాలా పెద్దగా ఉంది.
అది వాళ్లకి అవకాశాలను అందించి ఉంటుంది.
మహారాణి కావాలనే ఉద్దేశంతో
తనే ప్రమాదాన్ని సృష్టించిందని కొందరి వాదన.
కానీ తను నిన్ను చంపాలంటే,
పెళ్ళయిన తర్వాతే చంపుతుంది, ముందే చంపడం అవివేకమైన పని అవుతుంది.
అది సఫలం కాకపోతే, నీకూ, వేకువ రాజుకు మంచిదే కదా.
ఈ వివాహానికి నేనింకా సమ్మతి తెలపలేదు కదా.
శారెత్ మహారాణి కూడా చెప్పలేదు.
కానీ నువ్వు ఆ నిర్ణయమే తీసుకునేలా ఉన్నావు కదా.
మనం ఇప్పుడు కొనసాగుతున్నట్టే కొనసాగలేం కదా.
మన జన్యుపరమైన మూలానికి దూరదూరం జరిగిపోతున్నాం మనం.
నువ్వూ, ఇంకా వేకువ సోదరుడు కూడా ఆ విషయాన్ని బుర్రలో ఉంచుకోవాలి.
అవునా?
మనం దూరమవుతున్నాం అన్న మాట వాస్తవమే.
కానీ అలా అని ప్రమాదకరమైన చర్యలకు ఉపక్రమించడం అనేది వెర్రి పని.
కానీ అది ధైర్యవంతమైన పనే కదా.
మహారాజు మళ్లీ కష్టాలను అధిగమించడం నేర్చుకోవాల్సిన సమయం ఆసన్నమైంది, సోదరా.
ఇంకా నీటి మట్టం పెరుగుతూనే ఉన్నట్టు అనిపిస్తోంది.
ఇక్కడ ఇప్పుడు ఏమీ లేదనే చెప్పాలి. ఈ గ్రహంలో ఇప్పుడు మా నివాస ఛాయలు కనిపించట్లేదు.
బహుశా మనిద్దరం కలవడానికే ఇక్కడికి వచ్చామేమో.
మంచి భవిష్యత్తుకు అవకాశం ఏదైనా ఉందంటే, అది పైనే అని నాకు అనిపిస్తోంది.
ఎలా? చాలా ఏళ్లుగా నీ ఓడ నీటి అడుగునే ఉంది. దానిపైన పగడబు దిబ్బలు ఏర్పడుతున్నాయి.
కానీ బెగ్గర్ నౌక చాలా గట్టిది.
నీటి వల్ల జరిగిన కాసింత నష్టం కానీ, పగడబు దిబ్బలు కానీ దాన్ని ఏమీ చేయలేవు.
మరి ముందు భాగంలో పడిన రంధ్రం?
నేను సైరో స్లీప్ లోకి వెళ్లక ముందు ఇంపీరియల్ సేనలు దానిపై దాడి చేశాయి.
నేను సీపీయూ దాకా వెళ్లగలిగితే,
నేను మాన్యువల్ గా రీబూట్ చేసి, ఇంజిన్ పర్జుని సైకిల్ చేయగలను.
అప్పుడు ఒక చెక్క ముక్కలా ఆ నౌక ఉపరితలానికి వచ్చి తేలగలదు.
ముందు భాగనికి చేరడానికి 12 మీటర్లు వెళ్లాలి, బ్రిడ్జికి మరో 30 మీటర్లు వెళ్లాలి.
రీబూట్ చేయడానికి ఇంకో నిమిషం పడుతుంది.
అప్పటికి నేను చస్తాను. అంత సేపు నేను ఊపిరి ఆపుకోలేను.
నేను కూడా వస్తే, నీకేమీ కాదు.
నాకు నౌకని రీబూట్ చేయడం ఎలాగో తెలీదు, కానీ ఊపిరి ఆపుకోవడమెలాగో బాగా తెలుసు.
బ్రిడ్జిని చేరుకున్నప్పుడు నేను పట్టి ఉంచిన వాయువును నీకు ఇస్తా,
నువ్వు పట్టి ఉంచిన వాయువునా? అలా అయితే నువ్వు చనిపోవా?
మెదడుకు నష్టం జరగడానికి, ఇంకో నాలుగు నిమిషాలు పడుతుందిలే.
నీకు సమయం ఉంటుందిలే.
- లేదు. - గణిత ఆధారిత అంచనాలను చూశావుగా.
మనం అధిగమించాల్సింది కేవలం ఒక విపత్తును మాత్రమే కాదు, చాలా విపత్తులని అధిగమించాలి.
కానీ మనం అది చాలా వేగంగా చేయాలి, లేదంటే ఇద్దరం చస్తాం.
ఆ సముద్ర జీవులు సాధారణంగా తెలుపు రంగులో ఉంటాయి.
అవి అంత ఎర్రగా ఉన్నాయంటే, ఆక్సిజన్ ని దాచిపెట్టుకుంటున్నాయని అర్థం.
అంటే, అవి లోలోతుల్లోకి వెళ్లడానికి సన్నద్ధమవుతున్నాయని అర్థం.
- అది మంచి విషయమా, చెడు విషయమా? - చెడు విషయం.
అంటే, పెద్ద తుఫాను వస్తోందని అర్థం.
లోపల ఎలా వెళ్లాలో చెప్పు.
కుడి పక్కకి తిరగాలి, ఆ తర్వాత ఎడమ పక్కకి. మలుపు తీసుకున్నాక రెండవ కుడి పక్కకి తిరగాలి.
- లోపలికి వెళ్లాక నేను నిన్ను లాగుతాను. - ఏంటి, ఇప్పుడేనా?
ఇప్పుడే. ఆలోచించకు. చేసేయ్.
మూడు సార్లు దీర్ఘంగా శ్వాస తీసుకో. ఊపిరి తీసుకో, వదులు. తీసుకో, వదులు. ఇక ఆఖరిగా తీసుకొని, దూకేయాలి.
గాల్!
గాల్.
- సాధించామా? - సాధించాం.
చాలా నొప్పిగా ఉంది.
నాకు తెలిసినవాళ్లు నువ్వు తప్ప ఇంకెవరూ లేరు, నువ్వు చచ్చినా చావకూడదు!
నేనేమీ చావాలనుకోవడం లేదు...
ఊపిరి తీసుకోవడానికి ప్రయత్నిస్తున్నాను. వద్దు!
హేయ్, సారీ. సారీ, అది...
సారీ ఎందుకులే! అది విచిత్రమైన పనే. ఆ విషయం నాకు తెలుసు.
మనం కలవడం కానీ, కలిశాక ఎలా ఉంటుందో అని నేను వేరేగా ఊహించుకున్నా.
నిన్ను ఎప్పటికైనా కలుస్తాననే అనుకున్నా, అదృష్టం కొద్దీ నిన్ను కలిస్తే,
మన మధ్య ఒక బంధం ఏర్పడుతుందని అనుకున్నాను.
నిన్ను కలిశాక, నాకు...
ఇప్పుడు అంతా అర్థవంతంగా ఉంది.
మనం కలిసి ఒక రోజే అయింది.
శాల్వార్, మనం కలిస్తే ఎలా ఉంటుందనేది ఊహించుకునే సమయం నీకు ఉండింది,
కానీ నాకు లేదు.
కాబట్టి నేను షాక్ అయిపోయా.
ఇంకేదైనా రోజు ఇది మరీ అంత విచిత్రంగా అనిపించకపోవచ్చు, అస్సలు చిత్రంగానే అనిపించకపోవచ్చు కూడా. ఏమో.
అవును.
మనం అది కాలానికే వదిలేద్దాంలే.
చూడు, నాకు తెలిసిన వాళ్లందరూ,
నేను ప్రేమించిన వాళ్లందరూ చనిపోయారు.
అది చాలా అరుదైన, దారుణమైన విషయం, అది మనిద్దరిలోనూ ఉమ్మడిగా ఉంది.
మన పుట్టుక ఈ నీటి అడుగునే జరిగింది. సినాక్స్ గ్రహానికి చెందిన ఆఖరి వాళ్లం మనం
నీకు సినాక్స్ వాసిలా ఈదడం రాకపోయినా కూడా.
సామ్రాజ్య కేంద్రమైన ట్రాంటార్ కు స్వాగతం.
దయచేసి శాంతిని గౌరవించండి, ఆస్వాదించండి.
నేను పదిహేడవ క్లియాన్ ని, మహారాజుని.
మహారాజా, నేను రూని, మహారాణికి చెలికత్తెని.
వ్యాపార సామ్రాజ్యంలో చెరగని ముద్ర వేసిన,
క్లౌడ్ క్యాథెడ్రల్ కి ప్రధాన సాక్షి అయిన, అత్యద్భుతమైన మహారాణి అయిన,
డొమీనియన్ కి ఏకైక వారసురాలైన, మొదటి శారెత్ ని ప్రవేశ పెడుతున్నాను.
చాలా బిరుదులు చెప్పావు కానీ, అత్యంత ఆసక్తిదాయకమైన బిరుదు, కాబోయే వధువు అని మాత్రం నువ్వు చెప్పలేదు.
అది ఇంకా నిశ్చయం కాలేదు కదా
అవునులే. నేను వేకువ రాజును, రాత్రి రాజుని పరిచయం చేస్తున్నాను.
చూస్తుంటే, వాళ్లు సింహాసనాన్ని కాజేసేవారిలా అస్సలు అనిపించట్లేదే.
థ్యాంక్యూ, పెద్దమనుషులారా.
మహారాజా, మీ ముగ్గురికీ మా కానుకని అందిస్తున్నాను.
అత్యంత అరుదైన మా రంగుల శాంపిళ్లు. సాధారణంగా వీటిని మేము మా అవసరాలకే వాడుకుంటాం.
సూపర్.
రాచరికపు నీలి రంగుకు స్వచ్ఛమైన రూపం అది.
మబ్బును సూచించే రంగు అది, వారు ధరించింది కూడా అదే.
తుఫాను మబ్బుల రంగును.
చెరిగిపోని రూపంలో దాన్ని రూపొందించడం అనేది దాదాపుగా అసాధ్యమనే చెప్పాలి.
డొమీనియన్ వాళ్లు రంగుల శాస్త్రానికి మార్గదర్శకులుగా ఉన్నారు,
మన గోడలపై ఉన్న చిత్రాల్లో ఉండేది ఆ రంగులే.
థ్యాంక్యూ, రూ.
నేను కూడా ఒక కానుకని సమర్పిస్తున్నాను.
ట్రాంటార్. ఇత్తడితో భలే చేశారు.
నీకు కూడా ట్రాంటార్ ని కానుక ఇస్తున్నామని దాని ద్వారా చెప్తున్నాను.
చాలా బాగుంది.
కానీ సామ్రాజ్యం అంటే కేవలం ట్రాంటార్ మాత్రమే కాదు కదా.
లేదా, భవిష్యత్తులో మీ సామ్రాజ్యం ఇంతే ఉంటుందని ఇలా చేయించారా?
ఏంటి?
ఈ లోకానికి చుట్టూ తిరుగుతున్న రింగులు చాలా బాగున్నాయి.
కానీ అంతరిక్షంలోకి పేలోడ్లను లాంచ్ చేయడానికి దానికన్నా మంచి మార్గాలు చాలానే ఉన్నాయేమో.
సామ్రాజ్య పరిధి చాలా పెద్దగా ఉంది కదా, సమర్థమైనవి కన్నా అద్భుతమైనవి ఉంటేనే మంచిది.
ఏదేమైనా,
అవి బలహీనతని కప్పిపుచ్చుకోవడానికి నిర్మించబడినవని ఇతరులు అనుకోకపోతే మంచిది.
మహారాజా, మీకు అత్యవసరంగా ఒకటి చెప్పాలి.
కాబోయే రాణికి వినిపించేలా చెప్పు, పర్లేదు.
అలా చెప్పలేను.
ఇంపీరియల్ నానో మెషిన్స్ ఉన్న శవాన్ని ఇటీవలే గుర్తించాం
అది ఒక శతాబ్ద కాలంగా అంతరిక్షంలోనే తేలియాడుతోంది.
మీ ముందు మహారాజు అయిన పన్నెండవ క్లియాన్, టర్మినస్ దగ్గర పని చేయకుండా పోయిన కమ్యూనికేషన్ స్వరర్ ని
చెక్ చేయమని గెలాక్సీ అంచున ఉన్న ప్రదేశానికి కమాండర్ డార్విన్ ని పంపించాడు.
వాళ్ల నౌక ఒక నక్షత్రం తాలూకు మెగా ఫ్లేర్ కారణంగా ధ్వంసమైందని వార్త,
దాని వల్ల ఆ సౌర వ్యవస్థలోని జీవం కూడా నాశనం అయ్యుండాలని భావిస్తున్నాం.
భావించడం ఏంటి? అధికారిక విచారణ ప్రారంభించలేదా?
లేదు. జన్యు ఆధారిత వంశంలో గడబిడ చోటుచేసుకుందని మేము గుర్తించిన సమయంలోనే
ఈ వార్త కూడా మాకు తెలిసింది.
కాబట్టి మేము దీన్ని పక్కకు పెట్టేసి పొరపాటు చేశాం.
నేను న్యూరల్ ఇంప్లాంట్ ద్వారా ఈ సందేశాన్ని రికార్డ్ చేస్తున్నాను.
ఒక అనాక్రీయాన్ బలగం మన కమ్యూనికేషన్స్ సర్వరును ధ్వంసం చేసింది,
టర్మినస్ నుండి ప్రతిస్పందన కోసం మేము ఎదురుచూస్తున్నాం.
నా సిబ్బంది చనిపోయారు. నన్ను, ఇంకా ఫౌండేషనులోని కొంత మందిని బంధీలను.
అనాక్రియాన్లు, పాతబడిపోయిన యుద్ధ నౌక, ఇన్విక్టస్ జాడని కనుగొన్నారు.
దాని జంప్ డ్రైవ్స్ ఇంకా పని చేస్తున్నట్టున్నాయి...
శూన్యంలో కూడా సహాయం కోసం అర్థిస్తున్నావు కదరా. చనిపోయే ముందు కూడా ఈ పరికి పని ఏంట్రా!
వాళ్లు ఇన్విక్టస్ నౌకలోకి ఎక్కారన్న విషయం అర్థమైంది.
కమాండరులోని ఇంప్లాంట్ రికార్ద్ చేసింది దాన్ని.
ఆ తర్వాత కొంత సేపటికే అతడిని చంపేశారు.
ఇది జరిగి ఒక శతాబ్దానికి పైగానే అయింది కదా?
ఆ నౌకని వాళ్లు స్వాధీనపరుచుకున్నా కానీ, వాళ్ల దగ్గర స్పేసర్స్ ఉండే అవకాశం లేదు.
పాత నౌకలలో స్పేసర్స్ ఉండేవాళ్లు కాదు.
ప్రస్తుత నౌకలతో పోల్చితే అవి చాలా మొరటుగా ఉండేవి,
జంప్స్ అయితే చాలా దారుణంగా ఉండేవి.
సరే. అనాక్రియాన్లు ఒక వ్యోమనౌకను తమ ఆధీనంలోకి తీసుకున్నారు,
కానీ దాన్ని వాడనేలేదు.
బయటి ప్రాంతం మనం తెగతెంపులు చేసుకున్నప్పటి నుండి చీకటిమయం అయిపోయింది.
ఒకవేళ ఆ చీకటి సహజంగా ఏర్పడింది కాక, మనల్ని మోసం చేయడానికి డిజైన్ చేయబడింది అయితే?
మన టెక్నాలజీ సాయంతో తనిఖీ చేయగా, అసలు మెగా ఫ్లేర్ జరగలేదని తేలింది.
డారిబౌ - టర్మినస్ - స్మిర్నో గ్లిప్టల్ IV
ఈ సందేశం మనకి అందాక,
అంచున ఉన్న మన పరిశీలకుల నుండి రిపోర్టులు అడిగి తెప్పించుకున్నా.
గెలాక్సీ అంచున కొందరు చేతులు కలిపారని,
చీకటిలో మెరుస్తూ ఉండి, ఏ సహాయం లేకుండా గాల్లో ఎగరగలిగే, ఇంకా ఆయుధాలు ఏమీ చేయలేని
మాంత్రికుల నాయకత్వంలో అది నడుస్తోందని పుకారు.
వారు గెలాక్టిక్ స్పిరిట్ గురించి మాట్లాడుకుంటున్నారు,
అతను తిరిగి వచ్చి, తన ప్రజలకు మంచి భవిష్యత్తును అందిస్తాడట.
సెల్డన్. అతని ఫౌండేషన్ నాశనమైపోలేదు, బాగా వృద్ధి చెందిందని అంటున్నావా?
మనం వాళ్లని అసలు వెలివేసి ఉండాల్సింది కాదు.
నక్షత్రాలు కేవలం మహారాజు ఆధీనంలోనే ఉండాలి.
వెనువెంటనే వాళ్లని చంపేయ్.
అప్పుడే కాదు, మహారాజా.
ఈ వార్త మాకు చెప్పి, సంయమనం పాటించాలని అంటున్నావా?
అవును. మనం అనుకున్నవాటిపై దర్యాప్తు చేయాల్సిన అవసరం ఉంది.
కానీ నిజమో కాదో ఖచ్చితంగా తెలీని ఊహ ఆధారంగా యుద్ధం చేయడం అనేది ఎందుకో నాకు మంచిది కాదనిపిస్తోంది.
అనాక్రీయాన్, తెస్పిస్ లపై మనం బాంబుల దాడి చేశాక జరిగిన పరిణామాలను మనం తప్పక గుర్తు తెచ్చుకోవాలి.
తను చెప్పేది నిజమే. ఫౌండేషన్ గురించి మనకేమీ తెలీదనట్టే ప్రవర్తిద్దాం,
ఈలోపు వారి పరిధి ఎంత దాకా విస్తరించి ఉందో మనం కనుగొందాం.
అది బయట ఉన్న కొమ్మల వరకే పరిమితమైందా,
లేదా మొండెం దాకా వచ్చేసిందా అనేది చుద్దాం.
మన చెట్టు కూడా తెగులు పట్టినట్టే ఉంది కదా?
మాంత్రికులు, ఏంజెల్స్,
వధువులు.
అందరూ మన కొమ్మలను నరికేస్తున్నారు.
నీ పరిపాలనా తీరును సరిచూసుకో, సోదరా.
నేనెవరో నువ్వు కనిపెట్టగలిగినందుకు నాకు చాలా ఆనందంగా ఉంది,
ఇక నేను కవిత్వపు పలుకులని ఆపేస్తాను.
రాయడానికి అది బాగానే ఉంటుంది కానీ, మాట్లాడేటప్పుడు ఎబ్బెట్టుగా ఉంటుంది.
నువ్వు కాలెవి కూడా కాదు కదా? యానావి కాదు, కాలెవి కూడా కాదు.
నీలో ఆ ఇద్దరి ఛాయలు ఉన్నాయి, కానీ నువ్వు ఇంకెవరివో.
నువ్వు వేరు.
చెప్పేయ్.
నువ్వు రేడియంటా?
అలా నీకెందుకు అనిపించిందో చెప్పు.
ప్రైమ్ రేడియంట్ లో యానా గణిత పరిజ్ఞానం,
చెప్పాలంటే కాస్తంత కాలె గణిత పరిజ్ఞానం కూడా ఇమిడి ఉంది,
ఇది ఒక అనుకూల, అంచనాలు వేయగల ఫోర్ డైమెన్షనల్ మోడల్,
ఇది కొత్త డేటాను తీసుకోగలదు.
అది నేర్చుకుంటూ ఉంటుంది, కానీ ఎంతైనా వివేకం ఉండటం వేరు కదా,
అలాగే ఆ ఇద్దరి మహిళల జ్ఞాపకాలను కలిగి ఉండటం కూడా వింతగానే ఉంది.
ఒకవేళ ఆ మోడల్ సందర్భాన్ని బట్టి ప్రవర్తించే గుణాన్ని, ఇంకా సంపాదించిన జ్ఞానాన్ని...
అది అసాధ్యం, నేను డిజైన్ చేసినదాన్ని బట్టి రేడియెంటుకు అవన్నీ ఉండే అవకాశమే లేదు.
కానీ డిజైన్ చేసింది నువ్వొక్కడివే కాదు కదా.
నువ్వు అన్నట్టుగా ఇందులో కాలె, యానాల హస్తం కూడా ఉంది.
నువ్వు ఏం చేసినా పూర్తిగా చేయవు.
బహుశా అది నాతోనే పరిపూర్ణం అయిందేమో.
నువ్వు ప్రైమ్ రేడియంట్ అయితే, నీకు కావాల్సింది ఏంటి?
మానవాళి భవితపై నాకు అమితాసక్తి ఉంది.
వామ్మోయ్, అది కలవరపెట్టే విషయమే.
మా మనుగడపై నీకు అమితాసక్తి ఉంది అని చెప్పుంటే బాగుండేది.
రెండూ ఒకటే కాదా?
కాదు. ఆ విషయం నువ్వు కూడా అర్థం చేసుకోవాలి.
సృష్టికర్తకి, అతని సృష్టికి మధ్య విభేదాలు తలెత్తాయిగా.
ఇక నువ్వు బయలుదేరాల్సిన సమయం వచ్చిందనుకుంటా.
అయితే, ఇక్కడి నుండి బయటపడటంలో సాయం చేస్తావా?
అది నా వల్ల కాదు. నిన్ను బంధించింది నేను కాదు కదా.
ఈ సోది అంతా ఎందుకు పెట్టినట్టు?
నీ బుర్ర పాడైపోయింది, హారి. పాడయి కూడా చాలా కాలమైంది.
దాన్ని సరిచేయడంలో నీకు సాయపడాలని చూస్తున్నా.
బయటపడాలని నీకు ఉంటే, బాగా ఆలోచించు.
అది నా వల్ల కావట్లేదు. నాకు...
ప్రస్తుతానికి నాలుగు డైమెన్షన్లలో తిరిగేంత శక్తి నాకు లేదు.
మరి ఆ పిల్లాడైతే ఏం చేసి ఉండేవాడు?
3డీ వస్తువు. 2డీ నీడ.
డైమెన్షన్లను ఒక్కొక్కటిగా తీసేస్తాడు.
అలా చేసి ఫ్లాట్ గా పరుస్తాడు.
గుడ్ లక్. నువ్వు బయటపడ్డాక, మనం తర్వాత ఏం చేయాలనే దాని గురించి మాట్లాడుకుందాం.
ఊనాస్ వరల్డ్ కి రా, అక్కడ నేను నీకు మరింత సమాచారం ఇవ్వగలను.
అంత శ్రమ పడ్డాక నాకు నిరాశ ఎదురుకాదు కదా?
ఎగిరి గంతేస్తావు.
అబ్బా! ఇది మంచి విషయం కాదు.
పగులును బెగ్గర్ మరమ్మత్తు చేసుకోగలిగింది,
కానీ ఏవియోనిక్స్ లో ఎక్కడో ఏదో తేడా జరిగింది.
- కనిపెట్టడానికి ఎంత సమయం పడుతుంది? - ఏమో మరి. అన్నీ ఒకట్లు, సున్నాలే కదా.
ఈ కోడులో దాన్ని వెతకాలంటే కొన్ని నెలలు కూడా పట్టవచ్చు.
ఇంకాసేపట్లో మనం బయలుదేరాలమ్మా.
నువ్వు అతడిని విడిపించాలి, గాల్.
- అది జరగని పని. - అతను డిజిటల్ ఆత్మ.
అతను బయటకు వస్తే, ఆ లోపాన్ని కొన్ని సెకన్లలో కనిపెట్టేయగలడు.
నేను బయటకు రప్పించలేను. నేను, హారి గొడవపడుతూ విడిపోయాం.
అది రిస్క్ తో కూడుకున్నది.
ఇప్పుడు మన పరిస్థితి ఏంటో చూడు. మనం సినాక్స్ నుండి బయటపడాలంటే అతనొక్కడే మనకి దారి.
మనం చనిపోయాక ప్లాన్ కి మన వల్ల ఏ ప్రయోజనమూ ఉండదు?
గాల్ డోర్నిక్!
మనిద్దరం తాడోపేడో తేల్చుకోవాల్సిన తరుణం వచ్చింది.
సబ్ టైటిళ్లను అనువదించినది: రాంప్రసాద్